ai4bharat/Pralekha huggingface dataset:
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଦେଶରେ ଡିଟିଏଚ ସେବା ମାର୍ଗଦର୍ଶିକା ପରିବର୍ତ୍ତନକୁ କେନ୍ଦ୍ର କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି  ଅନୁଷ୍ଠିତ କ୍ୟାବିନେଟ ବୈଠକରେ ଦେଶରେ ଡିଟିଏଚ ପ୍ରସାରଣ ସଂକ୍ରାନ୍ତ ମାର୍ଗଦର୍ଶିକା ସଂଶୋଧନ ପ୍ରସ୍ତାବକୁ ଅନୁମୋଦନ ମିଳିଛି । ଏହି ନିଷ୍ପତ୍ତିର ମୌଳିକ ବୈଶିଷ୍ଟତାଗୁଡିକ ହେଲା –
 ଡିଟିଏଚ ପାଇଁ ଲାଇସେନ୍ସ ଅବଧି ଦଶବର୍ଷ ପରିବର୍ତ୍ତେ 20 ବର୍ଷ ପାଇଁ ଜାରି ହେବ । ତେବେ ଦଶବର୍ଷ ପରେ ଲାଇସେନ୍ସ ଅବଧିର ନବୀକରଣ କରାଯାଇପାରିବ ।
 ଲାଇସେନ୍ସ ବାବଦ ଦେୟ ଜିଆରର ଶତକଡା ଦଶଭାଗରୁ ଏଜିଆରର ଶତକଡା 8 ଭାଗକୁ ସଂଶୋଧନ କରାଯାଇଛି । ଜିଆର ବାବଦ ଜିଏସଟିକୁ ବାଦ ଦେଇ ଏଜିଆର ହିସାବ କରାଯିବ ।
 ଲାଇସେନ୍ସ ଦେୟ ବର୍ତ୍ତମାନ ବର୍ଷକରେ ଆଦାୟ କରାଯାଉଥିବା ବେଳେ ଏଣିକି ଏହା ଚାରି ମାସରେ ଆଦାୟ କରାଯିବ ।
 ଡିଟିଏଚ ଅପରେଟରମାନଙ୍କୁ ସର୍ବାଧିକ ଶତକଡା 5 ଭାଗ ପର୍ଯ୍ୟନ୍ତ ଚ୍ୟାନେଲ ମୋଟ ଚ୍ୟାନେଲର ସାମର୍ଥ୍ୟ ଅନୁସାରେ ଅନୁମତି ପ୍ରଦାନ କରାଯିବ । ଥରକରେ ଗୋଟିଏ ପିଏସ ଚ୍ୟାନେଲ ନିମନ୍ତେ ଅଣଫେରସ୍ତଯୁକ୍ତ ଦଶ ହଜାର ଟଙ୍କା ଡିଟିଏଚ ଅପରେଟରଙ୍କୁ ଦେବାକୁ ପଡିବ ।
 ଡିଟିଏଚ ଅପରେଟରମାନେ ଟିଭି ଚ୍ୟାନେଲର ଟ୍ରାନ୍ସପୋର୍ଟ ଷ୍ଟ୍ରିମ ଓ ଡିଟିଏଚ ପ୍ଲାଟଫର୍ମ ସେୟାର କରିବାକୁ ଚାହୁଁ ନଥିଲେ ତାକୁ ଅନୁମତି ପ୍ରଦାନ କରାଯିବ । ଟିଭି ଚ୍ୟାନେଲ ବିତରକମାନେ ସବ୍ସକ୍ରାଇବରମାନେ ମ୍ୟାନେଜମେଣ୍ଟ ସିଷ୍ଟମ  ଓ ସିଏଏସ ପାଇଁ କମନ ହାର୍ଡୱେର ସେୟାର କରିବାକୁ ଚାହୁଁଥିଲେ ତାକୁ ଅନୁମତି ମିଳିବ ।
 ଶତକଡା 49 ଭାଗ ବିଦେଶୀ ପୁଞ୍ଜି ନିବେଶ ପାଇଁ ଡିଟିଏଚ ମାର୍ଗଦର୍ଶିକା ସରକାରଙ୍କ ଡିପିଆଇଆଇଟି ନୀତି ସହ ଯୋଡା ହୋଇ ଏଫଡିଆଇ ନୀତିରେ ସମୟକ୍ରମେ ସଂଶୋଧନ କରାହେବ ।
 ସୂଚନା ଓ ପ୍ରସାରଣ ମନ୍ତ୍ରଣାଳୟ ଦ୍ଵାରା ଜାରି ହେଉଥିବା ଡିଟିଏଚ ମାର୍ଗଦର୍ଶିକା ସହ ଏହି ନିଷ୍ପତ୍ତି କାର୍ଯ୍ୟକାରୀ ହେବ ।
ଏହି ପ୍ରସ୍ତାବ ଟେଲିକମ କ୍ଷେତ୍ରରେ ଲାଗୁ ହେଉଥିବା ଲାଇସେନ୍ସ ମୁକ୍ତ ନୀତି ସହ ଲାଗୁହେବ । ଯେଉଁ ଅର୍ଥର ପାର୍ଥକ୍ୟ ହେବ ତାହାକୁ ଡିଟିଏଚ ଅପରେଟରମାନେ ଅଧିକ ପ୍ରସାରଣ ଦିଗରେ ବ୍ୟୟ କରିବେ । ପ୍ଲାଟଫର୍ମ ସେବା ନିମନ୍ତେ ପଞ୍ଜୀକୃତ ଦେୟ ହାରାହାରି 12 ଲକ୍ଷ ହେବ । ଡିଟିଏଚ ଅପରେଟରମାନେ ଭିତ୍ତିଭୂମି ସେୟାର କରିବା ଯୋଗୁଁ ଅପରେଟରମାନେ ମାମୁଲି ଉପଗ୍ରହ ଗଠନ ଦେୟ ପଇଠ କରୁଥିବାରୁ ଉପଭୋକ୍ତାମାନଙ୍କ ଖର୍ଚ୍ଚ ମଧ୍ୟ ହ୍ରାସ ପାଇବ । ପ୍ରଚଳିତ ଏଫଡିଆଇ ନୀତି ଯୋଗୁଁ ଦେଶରେ ଅଧିକ ବିଦେଶୀ ପୁଞ୍ଜି ନିବେଶ ସୁଯୋଗ ମଧ୍ୟ ସୃଷ୍ଟି ହେବ ।
ଡିଟିଏଚ ସାରା ଦେଶରେ କାର୍ଯ୍ୟ କରୁଛି । ଏହି କ୍ଷେତ୍ର ବେଶ ନିଯୁକ୍ତି ସୃଷ୍ଟିକାରୀ କ୍ଷେତ୍ର । ଏହା ପ୍ରତ୍ୟକ୍ଷ ଭାବେ ଡିଟିଏଚ ଅପରେଟର ଓ କଲ ସେଣ୍ଟର ବ୍ୟକ୍ତିମାନଙ୍କୁ ନିଯୁକ୍ତି ଦେଉଥିବା ବେଳେ, ତୃଣମୂଳ ସ୍ତରରେ ବେଶୀ ସଂଖ୍ୟାରେ ସ୍ଥାପନକାରୀ ମଧ୍ୟ ପରୋକ୍ଷ ନିଯୁକ୍ତି ପାଇଥାନ୍ତି । ଡିଟିଏଚ ସଂଶୋଧିତ ମାର୍ଗଦର୍ଶିକାରେ ଥିବା ଦୀର୍ଘ ମିଆଦି ଲାଇସେନ୍ସ ଅବଧି, ନବିକରଣୀୟ ସ୍ଵଚ୍ଛତା, ଏଫଡିଆଇ ସୀମା ରିହାତି ଇତ୍ୟାଦି ଡିଟିଏଚ କ୍ଷେତ୍ରରେ ଅଧିକ ପୁଞ୍ଜି ନିବେଶକୁ ପ୍ରୋତ୍ସାହିତ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଗ ଅଭ୍ୟାସ ପାଇଁ ବିଭିନ୍ନ ରାଷ୍ଟ୍ରର ଲୋକଙ୍କୁ ଏକାଠି କରିଥିବାରୁ କତାରର ଦୋହା ଠାରେ ଥିବା ଭାରତୀୟ ଦୂତାବାସକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୋଗ ଅଭ୍ୟାସ ପାଇଁ ବିଭିନ୍ନ ରାଷ୍ଟ୍ରର ଲୋକଙ୍କୁ ଏକାଠି କରିଥିବାରୁ କତାରର ଦୋହା ଠାରେ ଥିବା ଭାରତୀୟ ଦୂତାବାସର ପ୍ରଶଂସା କରିଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ ଯୋଗ ଭଲ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ବିଶ୍ୱକୁ ଏକତ୍ରିତ କରୁଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଯୋଗ ସ୍ୱାସ୍ଥ୍ୟ ଏବଂ ସୁସ୍ଥତା ପାଇଁ ବିଶ୍ୱକୁ ଏକଜୁଟ କରୁଛି । ଯୋଗ ଅଭ୍ୟାସ ପାଇଁ ବିଭିନ୍ନ ଦେଶର ଲୋକଙ୍କୁ ଏକାଠି କରିବା ପାଇଁ ଦୋହା ଠାରେ ଥିବା ଭାରତୀୟ ଦୂତାବାସଙ୍କ ଏକ ମହତ୍ ପ୍ରୟାସ ।”
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସମ୍ବଲପୁରରେ ଆରମ୍ଭ ହେଲା ବିଦ୍ୟାଳୟ ପାଇଁ ଫୁଟବଲ ର ମାଷ୍ଟର ପ୍ରଶିକ୍ଷଣ
ଉଭୟ ବାଳକ ଓ ବାଳିକାଙ୍କ ପାଇଁ ଫୁଟବଲକୁ ଅଧିକ ଉପଲବ୍ଧ କରାଇବା ପାଇଁ ଶିକ୍ଷା ମନ୍ତ୍ରଣାଳୟ, ଫିଫା, ଏଆଇଏଫଏଫର ଉଦ୍ୟମ
ଶିକ୍ଷା ବ୍ୟବସ୍ଥାରେ ସାମିଲ ହେବ ଫୁଟବଲ ଖେଳ ସହ ଜଡ଼ିତ କାର୍ଯ୍ୟକଳାପ
ସୋମବାର, ଅକ୍ଟୋବର ୨, ୨୦୨୩ରେ ଓଡ଼ିଶାର ସମ୍ବଲପୁରଠାରେ ଏଫ୍ ୪ଏସ୍ ଅଧୀନରେ ଫିଫା ପକ୍ଷରୁ ଦୁଇ ଦିନିଆ ଦକ୍ଷତା ବିକାଶ ମାଷ୍ଟର ପ୍ରଶିକ୍ଷଣ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି। ଏଥିରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳ, କେନ୍ଦ୍ରୀୟ ବିଦ୍ୟାଳୟ ସଂଗଠନ, ନବୋଦୟ ବିଦ୍ୟାଳୟ ସଂଗଠନ ଏବଂ ଏଆଇଏଫ୍ଏଫ ୯୫ ଜଣ ଶାରୀରିକ ଶିକ୍ଷା ଶିକ୍ଷକ/ପ୍ରଶିକ୍ଷାର୍ଥୀ ଅଂଶଗ୍ରହଣ କରିଥିଲେ। ଅକ୍ଟୋବର ୫-୬ ରେ ପୁଣେ ଏବଂ ବେଙ୍ଗାଲୁରୁରେ ଏଭଳି ଆଉ ଦୁଇଟି ପ୍ରଶିକ୍ଷଣ କାର୍ଯ୍ୟକ୍ରମ ଆୟୋଜନ କରାଯିବ, ଯେଉଁଥିରେ ପାଖାପାଖି ୨୦୦  ପ୍ରତିଯୋଗୀ ଯୋଗ ଦେବେ । ପରବର୍ତ୍ତୀ ସ୍ତରରେ କ୍ଷମତାକୁ ଆହୁରି ବଢ଼ାଇବା ପାଇଁ ଏହି ଶିକ୍ଷକ/ପ୍ରଶିକ୍ଷାର୍ଥୀମାନଙ୍କୁ ରାଜ୍ୟସ୍ତରରେ ମାଷ୍ଟର ଟ୍ରେନର ଭାବେ ବିବେଚନା କରାଯିବ। ଫୁଟବଲ୍ ଫର୍ ସ୍କୁଲ୍  ହେଉଛି ଫେଡେରେସନ୍ ଇଣ୍ଟରନ୍ୟାସନାଲ୍ ଡି ଫୁଟ୍ ବଲ୍ ଆସୋସିଏସନ୍  ଦ୍ବାରା ପରିଚାଳିତ ଏକ ମହତ୍ତ୍ବାକାଂକ୍ଷୀ କାର୍ଯ୍ୟକ୍ରମ। ଶିକ୍ଷା ମନ୍ତ୍ରଣାଳୟ ଅଧୀନ ବିଦ୍ୟାଳୟ ଶିକ୍ଷା ଓ ସାକ୍ଷରତା ବିଭାଗକୁ ଅଖିଳ ଭାରତୀୟ ଫୁଟବଲ୍ ମହାସଂଘ  ଏବଂ ଭାରତୀୟ କ୍ରୀଡ଼ା ପ୍ରାଧିକରଣ  ଏହି କାର୍ଯ୍ୟକ୍ରମର କାର୍ଯ୍ୟକାରିତାରେ ସହଯୋଗ କରୁଛନ୍ତି।
ଓଡ଼ିଶାର ସମ୍ବଲପୁରରେ ପ୍ରଥମ ଦୁଇ ଦିନିଆ ମାଷ୍ଟର ପ୍ରଶିକ୍ଷଣ ଆଜି ଠାରୁ ଆରମ୍ଭ ହୋଇଥିବା ବେଳେ ଫିଫାର ୩ ଜଣ ମାଷ୍ଟର ଟ୍ରେନର ଏବଂ ଏଆଇଏଫଏଫର ଜଣେ ପ୍ରତିନିଧି, ସ୍କୁଲ ଶିକ୍ଷା ଓ ସାକ୍ଷରତା ବିଭାଗ, କେଭିଏସ୍ ଓ ଏନଭିଏସର ୨ ଜଣ ପ୍ରତିନିଧି ଅଂଶଗ୍ରହଣ କରିଥିଲେ। ଏହି ପ୍ରଶିକ୍ଷଣରେ ୧୩ଟି ରାଜ୍ୟ, କେନ୍ଦ୍ରୀୟ ବିଦ୍ୟାଳୟ ସଂଗଠନ, ନବୋଦୟ ବିଦ୍ୟାଳୟ ସଂଗଠନ ଏବଂ ଏଆଇଏଫଏଫର ୯୫ ଜଣ ପ୍ରତିଯୋଗୀ  ଅଂଶଗ୍ରହଣ କରୁଛନ୍ତି।
୩୦ ଅକ୍ଟୋବର ୨୦୨୨ରେ ଶିକ୍ଷା ମନ୍ତ୍ରଣାଳୟ, ଏଆଇଏଫ୍ଏଫ୍ ଏବଂ ଫିଫା ମଧ୍ୟରେ ଏକ ବୁଝାମଣାପତ୍ର ସ୍ୱାକ୍ଷରିତ ହୋଇଥିଲା। ଏଥିପାଇଁ ମନ୍ତ୍ରଣାଳୟ ପକ୍ଷରୁ ନିଯୁକ୍ତ ନୋଡାଲ ସଂସ୍ଥା ଜବାହର ନବୋଦୟ ବିଦ୍ୟାଳୟ ଥିଲା। ଏହି କାର୍ଯ୍ୟକ୍ରମରେ ଦେଶର ସରକାରୀ ବିଦ୍ୟାଳୟଗୁଡ଼ିକୁ ୧୧.୧୫ ଲକ୍ଷ ଫୁଟବଲ୍ ଯୋଗାଇ ଦେବା ସହିତ ସେମାନଙ୍କ ଦକ୍ଷତା ବୃଦ୍ଧି ମାଧ୍ୟମରେ ସମଗ୍ର ଦେଶର ଛାତ୍ରଛାତ୍ରୀ, ଶିକ୍ଷକ ଏବଂ ପ୍ରଶିକ୍ଷକମାନଙ୍କୁ ସଶକ୍ତ କରିବା ଅନ୍ତର୍ଭୁକ୍ତ । ଏହି ଫୁଟବଲ୍ ଗୁଡ଼ିକୁ ସାରା ଭାରତରେ ଥିବା ସ୍କୁଲଗୁଡ଼ିକରେ ବଣ୍ଟନ କରାଯିବ।
ପାଖାପାଖି ୭୦୦ ନିୟୁତ ପିଲାଙ୍କ ଶିକ୍ଷା, ବିକାଶ ଏବଂ ସଶକ୍ତିକରଣରେ ଯୋଗଦାନ କରିବା ଏଫ୍ ୪ଏସ୍ର ଲକ୍ଷ୍ୟ। ସମ୍ପୃକ୍ତ କର୍ତ୍ତୃପକ୍ଷ ଏବଂ ଅଂଶୀଦାରମାନଙ୍କ ସହ ଭାଗିଦାରୀରେ ଶିକ୍ଷା ବ୍ୟବସ୍ଥାରେ ଫୁଟବଲ୍ ଖେଳ ସହ ଜଡ଼ିତ କାର୍ଯ୍ୟକଳାପକୁ ଅନ୍ତର୍ଭୁକ୍ତ କରି ବିଶ୍ୱବ୍ୟାପୀ ଉଭୟ ବାଳକ ଓ ବାଳିକାଙ୍କ ପାଇଁ ଫୁଟ୍ବଲ୍କୁ ଅଧିକ ସୁଲଭ କରିବାକୁ ଏହା ଲକ୍ଷ୍ୟ ରଖିଛି। ଫିଫା ପକ୍ଷରୁ ଭାରତରେ ଏଫ୍ ୪ଏସ୍ ଆରମ୍ଭ କରାଯାଉଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଦୈନିକ କରୋନା ଆକ୍ରାନ୍ତଙ୍କ ସଂଖ୍ୟା ଲଗାତାର ହ୍ରାସ ; ଗତ 24 ଘଣ୍ଟାରେ 18,139 ଆକ୍ରାନ୍ତ ଚିହ୍ନଟ
ସକ୍ରିୟ ସଂକ୍ରମିତଙ୍କ ସଂଖ୍ୟା ଆହୁରି ହ୍ରାସ ପାଇ 2.25 ଲକ୍ଷରେ ପହଞ୍ଚିଲା
ନୂତନ ସାର୍ସ-କୋଭ-2 ଷ୍ଟ୍ରେନରେ ସଂକ୍ରମିତଙ୍କ ସଂଖ୍ୟା 82ରେ ପହଞ୍ଚିଲା
ଭାରତରେ ଦୈନିକ ନୂଆ କରୋନା ଆକ୍ରାନ୍ତଙ୍କ ସଂଖ୍ୟା ହ୍ରାସ ପାଉଛି । ଦେଶରେ ଗତ 24 ଘଣ୍ଟା ମଧ୍ୟରେ ମାତ୍ର 18,139 ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି ।
ନୂଆ ଆକ୍ରାନ୍ତଙ୍କ ସଂଖ୍ୟା ଦ୍ରୁତ ଗତିରେ ହ୍ରାସ ପାଉଥିବାରୁ ମୋଟ ସକ୍ରିୟ ସଂକ୍ରମିତଙ୍କ ସଂଖ୍ୟା ମଧ୍ୟ ହ୍ରାସ ପାଇଚାଲିଛି । ଦେଶରେ ମୋଟ କରୋନା ସକ୍ରିୟ ସଂକ୍ରମିତଙ୍କ ସଂଖ୍ୟା ଏବେ ରହିଛି 2,25,449 । ମୋଟ ପଜିଟିଭଙ୍କ ସଂଖ୍ୟାର ମାତ୍ର 2.16% ସକ୍ରିୟ ସଂକ୍ରମିତ ରହିଛନ୍ତି।
ଗତ 24 ଘଣ୍ଟା ମଧ୍ୟରେ ଦେଶରେ 20,539 ଜଣ ସୁସ୍ଥ ହୋଇଥିବାରୁ ମୋଟ ସକ୍ରିୟ ସଂକ୍ରମିତଙ୍କ ସଂଖ୍ୟାରେ 2634 ଜଣ ସଂକ୍ରମିତ କମିଯାଇଛନ୍ତି।
ମହାରାଷ୍ଟ୍ରରେ ଅତି ସକରାତ୍ମକ ପରିବର୍ତ୍ତନ ସହିତ 307ଟି ମାମଲା ଯୋଡ଼ି ହୋଇଥିବା ବେଳେ କେରଳରେ ନକରାତ୍ମକ ପରିବର୍ତ୍ତନ ଘଟି ସଂକ୍ରମିତଙ୍କ ସଂଖ୍ୟା 613 ହ୍ରାସ ପାଇଛି ।
ନିକଟରେ ଦେଶରେ କରୋନାରୁ ମୋଟ ସୁସ୍ଥଙ୍କ ସଂଖ୍ୟା 1 କୋଟିକୁ ଅତିକ୍ରମ କରିଛି । ଦୈନିକ ସୁସ୍ଥଙ୍କ ସଂଖ୍ୟା କ୍ରମାଗତ ଭାବେ ବୃଦ୍ଧି ପାଉଥିବାରୁ ମୋଟ ସଂଖ୍ୟା ମଧ୍ୟ ଉଲ୍ଲେଖନୀୟ ଭାବେ ବଢ଼ି ଚାଲିଛି । ଆଜି ଏହି ସଂଖ୍ୟା ରହିଛି 10,037,398 । ସୁସ୍ଥତା ହାର ଇତିମଧ୍ୟରେ 96.39%କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରୁ 79.96% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
କେରଳରେ ଦିନକରେ ଗତ 24 ଘଣ୍ଟାରେ ସର୍ବାଧିକ 5639 ଜଣ ସୁସ୍ଥ ହୋଇଛନ୍ତି । ମହାରାଷ୍ଟ୍ରରେ 3350 ଜଣ ଏବଂ ପଶ୍ଚିମବଙ୍ଗରେ 1295 ଜଣ ସୁସ୍ଥ ହୋଇଛନ୍ତି ।
ନୂଆ କରୋନା ଆକ୍ରାନ୍ତଙ୍କ ମଧ୍ୟରୁ 81.22% ଚିହ୍ନଟ ହୋଇଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । କେରଳରେ ସର୍ବାଧିକ 5051 ଜଣ ଆକ୍ରାନ୍ତ ଚିହ୍ନଟ ହୋଇଛନ୍ତି । ଏହା ପଛକୁ ମହାରାଷ୍ଟ୍ରରେ 3729 ଜଣ ଏବଂ ଛତିଶଗଡ଼ରେ 1010 ଜଣ ଚିହ୍ନଟ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ ମୋଟ 234 ଜଣ କରୋନା ଆକ୍ରାନ୍ତଙ୍କ ମୃତ୍ୟୁ ହୋଇଛି । ଏଥିରୁ 76.50% ମୃତ୍ୟୁ ହୋଇଛି କେବଳ 8ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । ମହାରାଷ୍ଟ୍ରରେ ସର୍ବାଧିକ 72 ଜଣଙ୍କ ମୃତ୍ୟୁ ହୋଇଛି । କେରଳରେ 25 ଜଣ ଏବଂ ଦିଲ୍ଲୀରେ 19 ଜଣଙ୍କ ମୃତ୍ୟୁ ହୋଇଛି ।
ଭାରତରେ ପ୍ରତି 10 ଲକ୍ଷ ଜନସଂଖ୍ୟାରେ 109 ଜଣଙ୍କ ମୃତ୍ୟୁ ହୋଇଛି । ପ୍ରତି ଦଶଲକ୍ଷ ଜନସଂଖ୍ୟାରେ ମୃତ୍ୟୁ ହାର କ୍ଷେତ୍ରରେ 18 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ମୃତ୍ୟୁ ଜାତୀୟ ହାର ଠାରୁ କମ୍ ରହିଛି ।
ଅପରପକ୍ଷରେ 17 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଏହି ମୃତ୍ୟୁ ହାର ଜାତୀୟ ହାରଠାରୁ ଅଧିକ ରହିଛି ।
ପ୍ରତି ଦଶଲକ୍ଷ ଜନସଂଖ୍ୟାରେ ମୃତ୍ୟୁ କ୍ଷେତ୍ରରେ ଦିଲ୍ଲୀ ରେ ସର୍ବାଧିକ ମୃତ୍ୟୁ ହୋଇଛି ।
ବ୍ରିଟେନରେ ପ୍ରଥମେ ଚିହ୍ନଟ ହୋଇଥିବା କରୋନା ଭାଇରସର ନୂଆ ଷ୍ଟ୍ରେନରେ ଏ ପର୍ଯ୍ୟନ୍ତ ଭାରତରେ 82 ଜଣ ଆକ୍ରାନ୍ତ ହୋଇଛନ୍ତି ଚିହ୍ନଟ ହୋଇଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ଚାନ୍ଦିପୁରରୁ ‘ଅଭ୍ୟାସ’ର ସଫଳ ପରୀକ୍ଷଣ
ଓଡିଶା ଉପକୂଳରୁ ଦ୍ରୁତ ଗତି ସମ୍ପନ୍ନ ଉପଭୋଜିତ ଆକାଶମାର୍ଗୀୟ ଲକ୍ଷ୍ୟ - ଅଭ୍ୟାସର ସଫଳତାର ସହିତ ଉଡାଣ ପରୀକ୍ଷଣ ହୋଇଛି
ଓଡିଶାର ଉପକୂଳରେ ରହିଥିବା ଚାନ୍ଦିପୁରର ଇଂଟିଗ୍ରେଟେଡ୍ ଟେଷ୍ଟ ରେଂଜ ରୁ ଦ୍ରୁତ ଗତି ସମ୍ପନ୍ନ ଉପଭୋଜିତ ଆକାଶମାର୍ଗୀୟ ଲକ୍ଷ୍ୟ  - ଅଭ୍ୟାସର ଆଜି ସଫଳତାପୂର୍ବକ ଉଡାଣ ପରୀକ୍ଷଣ କରା ଯାଇଛି ।
ଉଡାଣର ପରୀକ୍ଷଣ ସମୟରେ ବିମାନର ନିମ୍ନ ଉଚ୍ଚତାରେ ସ୍ଥାୟୀ ସ୍ତରକୁ ମିଶାଇ ପରିଚାଳନାଗତ କୌଶଳ ପ୍ରଦର୍ଶିତ ହୋଇଥିଲା । ଏହି ଲକ୍ଷ୍ୟଭେଦୀ ବିମାନଟି ପୂର୍ବରୁ ପ୍ରସ୍ତୁତ ହୋଇଥିବା ନିୟନ୍ତ୍ରଣକାରୀ ସ୍ଥଳରୁ ଉଡିବା ଆରମ୍ଭ କରିଥିଲା, ଯାହା ଏକ ପୂର୍ବ ନିର୍ଦ୍ଧାରିତ ନିମ୍ନ ଉଚ୍ଚତାରେ ରହିଥିବା ଉଡାଣ ପଥରେ ଏକ ଭୁପୃଷ୍ଠ ଆଧାରିତ ନିୟନ୍ତ୍ରକ ଦ୍ୱାରା ଉଡା ଯାଇଥିଲା, ଯାହା ଉପରେ ରାଡାର ତଥା ଇଲେକ୍ଟ୍ରୋ ଅପଟିକାଲ୍ ଟାର୍ଗେଟିଂ ସିଷ୍ଟମ୍ ସହିତ ଆଇଟିଆର୍ ଦ୍ୱାରା ନିୟୋଜିତ କରା ଯାଇଥିବା ବିଭିନ୍ନ ଗତିପଥ ନିରୀକ୍ଷକ ସେନ୍ସର ଗୁଡିକ ଦ୍ୱାରା ନିରୀକ୍ଷଣ କରା ଯାଇଥିଲା ।
ଅଭ୍ୟାସର ଡିଜାଇନ୍ ଏବଂ ତା’ର ବିକାଶ ପ୍ରତିରକ୍ଷା ଗବେଷଣା ଏବଂ ବିକାଶ ସଙ୍ଗଠନ ର ବିମାନ ସମ୍ପର୍କିତ ବିକାଶ ପ୍ରତିଷ୍ଠାନ ଦ୍ୱାରା କରା ଯାଇଛି । ଏହି ବିମାନକୁ ଟ୍ୱିନ୍ ଅଣ୍ଡର ସ୍ଲଗ୍ ବୁଷ୍ଟର, ଯାହା ଯାନଟିକୁ ପ୍ରାରମ୍ଭିକ ଗତି ପ୍ରଦାନ କରିଥାଏ, ତାହାକୁ ଉପଯୋଗ କରାଯାଇ ତାହା ମାଧ୍ୟମରେ ଲଂଚ୍ କରା ଯାଇଥିଲା । ଏହା ଉଚ୍ଚ ସବସୋନିକ୍ ଗତିରେ ଏକ ଦୀର୍ଘ କାଳୀନ ନିରବଚ୍ଛିନ୍ନ ଉଡାଣ କରିବା ପାଇଁ ଏକ ଛୋଟ ଗ୍ୟାସ୍ ଟର୍ବାଇନ୍ ଦ୍ୱାରା ସଂଚାଳିତ ହୋଇଥାଏ ।
ଲକ୍ଷ୍ୟଭେଦୀ ବିମାନ ବହୁତ ଉଚ୍ଚାକୁ ଉଡିବା ପାଇଁ ସ୍ୱଦେଶୀ ରେଡିଓ ଅଲ୍ଟିମିଟର ତଥା ଭୂତଳ ନିୟନ୍ତ୍ରଣକାରୀ କେନ୍ଦ୍ର ତଥା ଲକ୍ଷ୍ୟଭେଦୀ ବିମାନ ମଧ୍ୟରେ ଲିପିବଦ୍ଧ  ଯୋଗାଯୋଗ ନିମନ୍ତେ ତଥ୍ୟ ସଂଯୋଗ ସହିତ ନିର୍ଦ୍ଦେଶ ଏବଂ ନିୟନ୍ତ୍ରଣ ନିମନ୍ତେ ବିମାନ ନିୟନ୍ତ୍ରକ କମ୍ପ୍ୟୁଟର ସହିତ ନ୍ୟାଭିଗେସନ୍ ନିମନ୍ତେ ମାଇକ୍ରୋ – ଇଲେକ୍ଟ୍ରୋ ମେକାନିକାଲ୍ ସିଷ୍ଟମ୍ ଆଧାରିତ ଇନିର୍ସିଆଲ୍ ନ୍ୟାଭିଗେସନ୍ ସିଷ୍ଟମ୍ ସହିତ ସୁସଜ୍ଜିତ ଅଟେ । ଏହି ଯାନଟିକୁ ସମ୍ପୂର୍ଣ୍ଣ ଭାବରେ ସ୍ୱୟଂଚାଳିତ ଉଡାଣ ନିମନ୍ତେ ବ୍ୟବସ୍ଥିତ କରା ଯାଇଛି ।
ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ ଅଭ୍ୟାସର ସଫଳ ଉଡାଣ ପରୀକ୍ଷଣ ନିମନ୍ତେ ଡିଆର୍ଡିଓ, ସଶସ୍ତ୍ର ବାହିନୀ ତଥା ଉଦ୍ୟୋଗକୁ ଶୁଭେଚ୍ଛା ଜଣାଇଥିଲେ । କହିଥିଲେ ଯେ ଏହି ସିଷ୍ଟମ୍ର ବିକାଶ ସଶସ୍ତ୍ର ବାହିନୀ ମାନଙ୍କ ନିମନ୍ତେ ଆକାଶମାର୍ଗୀୟ ଲକ୍ଷ୍ୟର ଆବଶ୍ୟକତାକୁ ପୂରଣ କରିବ ।
ପ୍ରତିରକ୍ଷା ଗବେଷଣା ଏବଂ ବିକାଶ ସଙ୍ଗଠନ ବିଭାଗ ତଥା ଡିଆର୍ଡିଓର ଅଧ୍ୟକ୍ଷ ଡଃ. ଜି. ସତୀଶ ରେଡ୍ଡୀ ସିଷ୍ଟମ୍ର ଡିଜାଇନ୍, ବିକାଶ ଏବଂ ପରୀକ୍ଷଣ ସହିତ ଯୋଡି ହୋଇ ରହିଥିବା ଦଳର ପ୍ରୟାସକୁ ଭୁରି ଭୁରି ପ୍ରଶଂସା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତୁର୍କୀବାସୀଙ୍କ ସହ ଦୃଢ ଭାବେ ଛିଡା ହୋଇଛି ଭାରତ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ‘ଅପରେସନ ଦୋସ୍ତ’ ଅନ୍ତର୍ଗତ ଭାରତ ଅଧିକରୁ ଅଧିକ ଲୋକଙ୍କୁ ବଞ୍ଚାଇବାକୁ ଉଦ୍ୟମ କରିବ ।
ତୁର୍କୀରେ ଭାରତୀୟ ଟିମର ଭୂମିକା ସମ୍ପର୍କରେ ବୈଦେଶିକ ମନ୍ତ୍ରଣାଳୟର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆମ ଟିମଗୁଡିକ ‘ଅପରେସନ ଦୋସ୍ତ’ର ଅଂଶ ଭାବରେ ଦିନରାତି କାମ କରୁଛନ୍ତି । ସେମାନେ ଅଧିକରୁ ଅଧିକ ଲୋକଙ୍କ ଜୀବନ ଓ ସମ୍ପତ୍ତି ସୁରକ୍ଷିତ ରଖିବା ପାଇଁ ନିଜର ସମସ୍ତ ପ୍ରୟାସ ଜାରି ରଖିବେ । ଏହି ସଙ୍କଟଜନକ ସମୟରେ ଭାରତ ତୁର୍କୀବାସୀଙ୍କ ସହ ଦୃଢ ଭାବେ ଛିଡା ହୋଇଛି ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ମୋଟ କୋଭିଡ-୧୯ ଟିକାକରଣ ୪୧.୭୮ କୋଟିକୁ ଟପିଲା
ସୁସ୍ଥତା ହାର ୯୭.୩୫%
ଗତ ୨୪ ଘଣ୍ଟାରେ ୪୧,୩୮୩ ନୂଆ ମାମଲା ଚିହ୍ନଟ
ଭାରତରେ ସକ୍ରିୟ ମାମଲା  ଏବେ ମୋଟ ମାମଲାର ୧.୩୧% ରହିଛି
ଦୈନିକ ପଜିଟିଭିଟି ହାର  ଗତ ୩୧ ଦିନ ଧରି ୩%ରୁ ତଳେ ରହିଛି
ଭାରତରେ କୋଭିଡ-୧୯ ଟିକାକରଣ ୪୧.୭୮ କୋଟିକୁ ଅତିକ୍ରମ କରିଛି । ଆଜି ସକାଳ ୭ଟା ସୁଦ୍ଧା ମିଳିଥିବା ରିପୋର୍ଟ ଅନୁସାରେ ୫୧,୬୦,୯୯୫ ସେସନରେ ମୋଟ ୪୧,୭୮,୫୧,୧୫୧ ଡୋଜ୍ ଟିକା ଦିଆଯାଇଛି । ଗତ ୨୪ ଘଣ୍ଟାରେ ୨୨,୭୭,୬୭୯ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
1,02,77,386
|
|
2nd Dose
|
|
76,11,600
|
|
FLWs
|
|
1st Dose
|
|
1,78,24,546
|
|
2nd Dose
|
|
1,05,49,835
|
|
Age Group 18-44 years
|
|
1st Dose
|
|
13,05,53,816
|
|
2nd Dose
|
|
53,22,634
|
|
Age Group 45-59 years
|
|
1st Dose
|
|
9,89,17,103
|
|
2nd Dose
|
|
3,15,85,098
|
|
Over 60 years
|
|
1st Dose
|
|
7,26,86,361
|
|
2nd Dose
|
|
3,25,22,772
|
|
Total
|
|
41,78,51,151
୨୦୨୧ ଜୁନ୍ ୨୧ ତାରିଖରୁ ଦେଶରେ କୋଭିଡ-୧୯ ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଛି । ଦେଶବ୍ୟାପୀ କୋଭିଡ-୧୯ ଟିକାକରଣକୁ ବ୍ୟାପକ ଓ ତ୍ୱରାନ୍ୱିତ କରିବାକୁ କେନ୍ଦ୍ର ସରକାର ପ୍ରତିବଦ୍ଧ ।
ଦେଶରେ ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ମୋଟ ୩,୦୪,୨୯,୩୩୯ ଜଣ ଆକ୍ରାନ୍ତ କୋଭିଡ-୧୯ ସଂକ୍ରମଣରୁ ମୁକ୍ତ ହୋଇପାରିଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୩୮,୬୫୨ ଜଣ ସୁସ୍ଥ ହୋଇଛନ୍ତି । ଏହା ଫଳରେ ଦେଶରେ ମୋଟ ସୁସ୍ଥତା ହାର ରହିଛି ୯୭.୩୫% ।
ଗତ ୨୪ ଘଣ୍ଟା ମଧ୍ୟରେ ଭାରତରେ ୪୧,୩୮୩ ଜଣ କରୋନାରେ ଆକ୍ରାନ୍ତ ହୋଇଛନ୍ତି ।
ଗତ ୨୫ ଦିନ ହେବ ଦେଶରେ ଦୈନିକ ନୂଆ ସଂକ୍ରମଣ ୫୦ ହଜାର ତଳେ ରହିଛି । ଏହା କେବଳ କେନ୍ଦ୍ର ସରକାର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନଙ୍କୁ ମିଳିତ ପ୍ରଚେଷ୍ଟାର ଫଳ ।
ଭାରତରେ ଏବେ ମୋଟ ସକ୍ରିୟ କରୋନା ମାମଲା ଅଛି ୪,୦୯,୩୯୪ ଏବଂ ଏହା ମୋଟ ପଜିଟିଭ ମାମଲାର ୧.୩୧% ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି କରାଯାଇଥିବା ବେଳେ ଗତ ୨୪ ଘଣ୍ଟାରେ ୧୭,୧୮,୪୩୯ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୪୫.୦୬ କୋଟିରୁ ଅଧିକ ଟେଷ୍ଟ କରାଯାଇଛି ।
ଏକ ପକ୍ଷରେ ଦେଶରେ ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ଅନ୍ୟ ପକ୍ଷରେ ସାପ୍ତାହିକ ପଜିଟିଭିଟି ହାର ୨.୧୨% ଏବଂ ଦୈନିକ ପଜିଟିଭିଟି ହାର ୨.୪୧% ରହିଛି । ଗତ ୩୧ ଦିନ ଧରି ଦୈନିକ ପଜିଟିଭିଟି ହାର ୩%ରୁ ତଳେ ରହିଛି ଏବଂ ଗତ ୪୫ ଦିନ ଧରି ଏହା ୫%ରୁ ତଳେ ରହିଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
2 କୋଟି ଲକ୍ଷପତି ଦିଦି ସୃଷ୍ଟି କରିବାର ଲକ୍ଷ୍ୟ ; ମହିଳା ସ୍ବୟଂ ସହାୟକ ଗୋଷ୍ଠୀକୁ ଡ୍ରୋନ୍ ଉଡ଼ାଇବାର ଶକ୍ତି ପ୍ରଦାନ କରାଯିବ : ପ୍ରଧାନମନ୍ତ୍ରୀ
ଲାଲ୍ କିଲାର ପ୍ରଚୀରରୁ ଦେଶକୁ ସମ୍ବୋଧିତ କରି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 77ତମ ସ୍ବାଧୀନତା ଦିବସ ଅବସରରେ ଆଜି କହିଛନ୍ତି ଯେ ସରକାର ଗ୍ରାମରେ 2 କୋଟି ‘ଲକ୍ଷପତି ଦିଦି’ କରିବାର ଲକ୍ଷ୍ୟ ନେଇ ମହିଳା ସ୍ବୟଂ ସହାୟକ ଗୋଷ୍ଠୀ  ସହିତ କାମ କରୁଛି। ପ୍ରଧାନମନ୍ତ୍ରୀ କହିଛନ୍ତି ଯେ ଆଜି 10 କୋଟି ମହିଳାମାନେ ମହିଳା ସ୍ବୟଂ ସହାୟକ ଗୋଷ୍ଠୀ ସହିତ ସାମିଲ୍ ରହିଛନ୍ତି। ‘‘ଗାଁ ରେ ଆଜି ସଭିଙ୍କୁ ବ୍ୟାଙ୍କରେ ଦିଦି, ଅଙ୍ଗନବାଡ଼ିରେ ଦିଦି ଏବଂ ଔଷଧ ଉପଲବ୍ଧ କରାଇବା ପାଇଁ ଦିଦି ମିଳିପାରିବେ।’’
ପ୍ରଧାନମନ୍ତ୍ରୀ କୃଷି ପ୍ରଯୁକ୍ତି ବିଷୟରେ କହିଛନ୍ତି ଏବଂ ଗ୍ରାମୀଣ ବିକାଶରେ ବିଜ୍ଞାନ ଓ ପ୍ରଯୁକ୍ତିର କ୍ଷମତାର ଲାଭ ଉଠଇବା ପାଇଁ ପରାମର୍ଶ ଦେଇଛନ୍ତି। ପ୍ରଧାନମନ୍ତ୍ରୀ କହିଛନ୍ତି ଯେ 15,000 ମହିଳା ସ୍ବୟଂ ସହାୟକ ଗୋଷ୍ଠୀଙ୍କୁ ଡ୍ରୋନ୍ ଚଲାଇବା ଏବଂ ଏହାର ମରାମତି ପାଇଁ ଋଣ ଓ ପ୍ରଶିକ୍ଷଣ ପ୍ରଦାନ କରାଯିବ। ପ୍ରଧାନମନ୍ତ୍ରୀ କହିଛନ୍ତି ଯେ ଏହି ମହିଳା ସ୍ବୟଂ ସହାୟକ ଗୋଷ୍ଠୀ ମାନଙ୍କୁ ‘ଡ୍ରୋନର ଉଡ଼ାନ୍’ ର ଶକ୍ତି ପ୍ରଦାନ କରାଯିବ।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗତ ୮ ବର୍ଷରେ ଉତ୍ତର-ପୂର୍ବାଞ୍ଚଳ ଅତୁଳନୀୟ ରୂପାନ୍ତରଣ ଦେଖିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଉତ୍ତର ପୂର୍ବାଞ୍ଚଳରେ ଅତୁଳନୀୟ ରୂପାନ୍ତରଣ ଯୋଗୁଁ ସେଠାକାର ବାସିନ୍ଦାମାନେ ବେଶ ଉପକୃତ ହେଉଛନ୍ତି ।
ଜଣେ ନାଗରିକଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଗତ ୮ ବର୍ଷରେ ଉତ୍ତର ପୂର୍ବାଞ୍ଚଳ ଅତୁଳନୀୟ ରୂପାନ୍ତରଣ ଦେଖିଛି, ଯାହାଦ୍ୱାରା ସେଠାକାର ବାସିନ୍ଦାମାନେ ବେଶ ଉପକୃତ ହେଉଛନ୍ତି । ଯେକୌଣସି କ୍ଷେତ୍ର କଥା କୁହନ୍ତୁ, ଅଗଣିତ ସୁଫଳ ମିଳିଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇଆଇଏସ୍ସି ବେଙ୍ଗାଲୁରୁ ଠାରେ ମସ୍ତିଷ୍କ ଗବେଷଣା କେନ୍ଦ୍ରର ଉଦଘାଟନ ଏବଂ ବାଗ୍ଚୀ ପାର୍ଥସାରଥୀ ମଲ୍ଟିସ୍ପେଶିଆଲିଟି ହସ୍ପିଟାଲର ଭିତ୍ତିପ୍ରସ୍ତର ସ୍ଥାପନ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଆଇଆଇଏସ୍ସି ବେଙ୍ଗାଲୁରୁ ଠାରେ ମସ୍ତିଷ୍କ ଗବେଷଣା କେନ୍ଦ୍ରର ଉଦଘାଟନ କରିଛନ୍ତି ଏବଂ ବାଗ୍ଚୀ ପାର୍ଥସାରଥୀ ମଲ୍ଟି ସ୍ପେଶିଆଲିଟି ହସ୍ପିଟାଲର ଭିତ୍ତିପ୍ରସ୍ତର ସ୍ଥାପନ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଆଇଆଇଏସ୍ସି ବେଙ୍ଗାଲୁରୁ ଠାରେରେ ମସ୍ତିଷ୍କ ଅନୁସନ୍ଧାନ କେନ୍ଦ୍ରର ଉଦଘାଟନ କରି ଖୁସି । ଆନନ୍ଦ ଅଧିକ କାରଣ ମୁଁ ମଧ୍ୟ ଏହି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଥିଲି । ମସ୍ତିଷ୍କ ସମ୍ବନ୍ଧୀୟ ବିକୃତିକୁ କିପରି ପରିଚାଳନା କରାଯିବ ସେ ସମ୍ବନ୍ଧରେ ଏହି କେନ୍ଦ୍ର ଗବେଷଣାର ଅଗ୍ରଭାଗରେ ରହିବ ।”
“ଏକ ସମୟରେ ଯେତେବେଳେ ପ୍ରତ୍ୟେକ ରାଷ୍ଟ୍ର ସ୍ୱାସ୍ଥ୍ୟସେବା ପ୍ରତି ସର୍ବାଧିକ ଗୁରୁତ୍ୱ ଦେବା ଆବଶ୍ୟକ କରନ୍ତି, ବାଗଚୀ ପାର୍ଥସାରଥୀ ମଲ୍ଟି ସ୍ପେଶିଆଲିଟି ହସ୍ପିଟାଲ ପରି ପ୍ରୟାସ ବହୁତ ଗୁରୁତ୍ୱପୂର୍ଣ୍ଣ ଅଟେ । ଭବିଷ୍ୟତରେ ଏହା ସ୍ୱାସ୍ଥ୍ୟସେବା କ୍ଷମତାକୁ ମଜବୁତ କରିବ ଏବଂ ଏହି କ୍ଷେତ୍ରରେ ଅଗ୍ରଗାମୀ ଗବେଷଣାକୁ ଉତ୍ସାହିତ କରିବ ।”
ମସ୍ତିଷ୍କ ଗବେଷଣା କେନ୍ଦ୍ର ଏ କ୍ଷେତ୍ରରେ ଏକ ଅନନ୍ୟ ଗବେଷଣା ସୁବିଧା ଭାବରେ ବିକଶିତ ହୋଇଛି ଏବଂ ବୟସ ସମ୍ବନ୍ଧୀୟ ମସ୍ତିଷ୍କ ବିକୃତିର ପରିଚାଳନା ପାଇଁ ପ୍ରମାଣ ଭିତ୍ତିକ ଜନସ୍ୱାସ୍ଥ୍ୟ ହସ୍ତକ୍ଷେପ ଯୋଗାଇବା ପାଇଁ ଗୁରୁତ୍ୱପୂର୍ଣ୍ଣ ଗବେଷଣା ଉପରେ ଧ୍ୟାନ ଦେଇଥାଏ । ଆଇଆଇଏସ୍ସି ବେଙ୍ଗାଲୁରୁର କ୍ୟାମ୍ପସରେ ୮୩୨ ଶଯ୍ୟା ବିଶିଷ୍ଟ ବାଗଚୀ ପାର୍ଥସାରଥୀ ମଲ୍ଟି ସ୍ପେଶିଆଲିଟି ହସ୍ପିଟାଲ୍ ବିକଶିତ ହେବ ଏବଂ ସମ୍ମାନଜନକ ଅନୁଷ୍ଠାନରେ ବିଜ୍ଞାନ, ଇଞ୍ଜିନିୟରିଂ ଏବଂ ମେଡିସିନ୍ ମଧ୍ୟରେ ସମନ୍ୱୟ ରଖିବାରେ ସାହାଯ୍ୟ କରିବ । ଏହା ଦେଶରେ କ୍ଲିନିକାଲ ଗବେଷଣାକୁ ଏକ ପ୍ରମୁଖ ଧରଣର ସହାୟତା ଯୋଗାଇବ ଏବଂ ଅଭିନବ ସମାଧାନ ଖୋଜିବା ଦିଗରେ କାର୍ଯ୍ୟ କରିବ ଯାହା ଦେଶରେ ସ୍ୱାସ୍ଥ୍ୟସେବାରେ ଉନ୍ନତି ଆଣିବାରେ ସାହାଯ୍ୟ କରିବ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଳ, ସ୍ଥଳ ଏବଂ ଆକାଶରେ ମହିଳାଙ୍କ ନୂତନ ରେକର୍ଡ ଏକ ବିକଶିତ ଭାରତ ର୍ନିମାଣରେ ମାଇଲଖୁଣ୍ଟଣ୍ଟ ବୋଲି ପ୍ରମାଣିତ ହେବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଜଳ, ସ୍ଥଳ ଏବଂ ଆକାଶରେ ମହିଳାଙ୍କ ନୂତନ ରେକର୍ଡ ଏକ ବିକଶିତ ଭାରତ ଗଠନରେ ମାଇଲଖୁଣ୍ଟ ହେବ ।
ବନ୍ଦର, ପରିବହନ ଏବଂ ଜଳପଥ ମନ୍ତ୍ରଣାଳୟର ଏକ ଟୁଇଟ୍ର ଜବାବରେ ଶ୍ରୀ ମୋଦୀ ପ୍ରତିକ୍ରିୟା ପ୍ରକାଶ କରିଛନ୍ତି ଯେଉଁଥିରେ ମନ୍ତ୍ରଣାଳୟ ସୂଚନା ଦେଇଛି ଯେ ‘ସେରଙ୍ଗ ସାନ୍ଧ୍ୟା' ଏକ ଫେରିର ନିର୍ଦ୍ଦେଶ ନେଇଛି ଯାହା ଲୋକଙ୍କୁ ସେମାନଙ୍କ ଗନ୍ତବ୍ୟ ସ୍ଥଳକୁ ନେଇଯିବ ।
ଉପରୋକ୍ତ ସଫଳତା ବିଷୟରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ମହିଳା ଶକ୍ତିକୁ ନମସ୍କାର! ଜଳ, ସ୍ଥଳ ଏବଂ ଆକାଶରେ ମହିଳାଙ୍କ ନୂତନ ରେକର୍ଡ ଏକ ବିକଶିତ ଭାରତ ଗଠନରେ ମାଇଲଖୁଣ୍ଟ ବୋଲି ପ୍ରମାଣିତ ହେବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିଭାବାନ ଶାଲମାଲିଙ୍କ ଭିଡିଓ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୁନି ଶାଲମାଲିଙ୍କ ଏକ ଭିଡିଓ ସେୟାର କରିଛନ୍ତି ଏବଂ ତାଙ୍କର ସଂଗୀତ ପ୍ରତିଭାକୁ ପ୍ରଶଂସା କରିଛନ୍ତି।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
"ଏହି ଭିଡିଓ ସମସ୍ତଙ୍କ ମୁହଁରେ ହସ ଆଣିପାରେ। ଅତୁଳନୀୟ ପ୍ରତିଭା ଏବଂ ସୃଜନଶୀଳତା। ଶାଲମାଲିଙ୍କୁ ଶୁଭକାମନା!"
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
12 ମେ ରେ ଗୁଜରାଟ ପରିଦର୍ଶନ କରିବେ ପ୍ରଧାନମନ୍ତ୍ରୀ
ପ୍ରାୟ 4400 କୋଟି ଟଙ୍କା ମୂଲ୍ୟର ପ୍ରକଳ୍ପର ଉଦଘାଟନ ଏବଂ ଶିଳାନ୍ୟାସ କରିବେ ପ୍ରଧାନମନ୍ତ୍ରୀ
ପିଏମଏୱାଇ ଅଧୀନରେ ଥିବା ଘରଗୁଡିକ ପ୍ରାୟ 19,000 ହିତାଧିକାରୀଙ୍କୁ ହସ୍ତାନ୍ତର କରାଯିବ
ପ୍ରଧାନମନ୍ତ୍ରୀ ଗିଫ୍ଟ ସିଟି ପରିଦର୍ଶନ କରିବା ସହିତ ବିଭିନ୍ନ ଚାଲୁ ରହିଥିବା ପ୍ରକଳ୍ପର ସ୍ଥିତି ସମୀକ୍ଷା କରିବେ
ପ୍ରଧାନମନ୍ତ୍ରୀ ଅଖିଳ ଭାରତୀୟ ଶିକ୍ଷା ସଂଘ ଅଧିବେଶନରେ ଅଂଶଗ୍ରହଣ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 12 ମଇରେ ଗୁଜରାଟ ଗସ୍ତ କରିବେ। ପୂର୍ବାହ୍ନ ପ୍ରାୟ 10:30 ସମୟରେ ପ୍ରଧାନମନ୍ତ୍ରୀ ଗାନ୍ଧିନଗରରେ ଅଖିଳ ଭାରତୀୟ ଶିକ୍ଷା ସଂଘ ଅଧିବେଶନରେ ଅଂଶଗ୍ରହଣ କରିବେ। ଏହା ପରେ ସେ ଗାନ୍ଧିନଗରରେ ମଧ୍ୟାହ୍ନ 12 ଟା ସମୟରେ ପ୍ରାୟ 4400 କୋଟି ଟଙ୍କା ମୂଲ୍ୟର ବିଭିନ୍ନ ପ୍ରକଳ୍ପର ମୂଳଦୁଆ ପକାଇବେ। ଅପରାହ୍ନ ପ୍ରାୟ 3 ଟା ସମୟରେ ପ୍ରଧାନମନ୍ତ୍ରୀ ଗିଫ୍ଟ ସିଟି ପରିଦର୍ଶନ କରିବେ।
ବିକାଶ ପ୍ରକଳ୍ପର ଉଦ୍ଘାଟନ ଏବଂ ମୂଳଦୁଆ
ପ୍ରଧାନମନ୍ତ୍ରୀ ଗାନ୍ଧିନଗରରେ ଏହି କାର୍ଯ୍ୟକ୍ରମରେ 2450 କୋଟିରୁ ଅଧିକ ମୂଲ୍ୟର ବିକାଶ ପ୍ରକଳ୍ପର ମୂଳଦୁଆ ପକାଇବେ। ଏଥିରେ ନଗର ଉନ୍ନୟନ ବିଭାଗ, ଜଳ ଯୋଗାଣ ବିଭାଗ, ସଡକ ଏବଂ ପରିବହନ ବିଭାଗ ଏବଂ ଖଣି ଏବଂ ଖଣିଜ ବିଭାଗର ପ୍ରକଳ୍ପ ଗୁଡ଼ିକ ଅନ୍ତର୍ଭୁକ୍ତ ରହିଛି।
ଉଦ୍ଘାଟନ ହେବାକୁ ଥିବା ଏହି ପ୍ରକଳ୍ପଗୁଡ଼ିକରେ ବନସକଣ୍ଠ ଜିଲ୍ଲାର ବହୁ ଗ୍ରାମ ପାନୀୟ ଜଳ ଯୋଗାଣ ଯୋଜନା, ଅହମ୍ମଦାବାଦରେ ନଦୀ ଓଭରବ୍ରିଜ୍, ନାରୋଡା ଜିଆଇଡିସି ରେ ଡ୍ରେନେଜ୍ ସଂଗ୍ରହ ନେଟୱାର୍କ, ମେହସାନା ଏବଂ ଅହମ୍ମଦାବାଦରେ ସ୍ୱେରେଜ୍ ଟ୍ରିଟମେଣ୍ଟ ପ୍ଲାଣ୍ଟ, ଦେହେଗାମର ଅଡିଟୋରିୟମ୍ ଅନ୍ତର୍ଭୁକ୍ତ। ଯେଉଁ ପ୍ରକଳ୍ପର ଶିଳାନ୍ୟାସ କରାଯିବ ସେଥିରେ ରହିଛି ଜୁନାଗଡ ଜିଲ୍ଲାର ବଲ୍କ ପାଇପଲାଇନ ପ୍ରକଳ୍ପ, ଗାନ୍ଧିନଗର ଜିଲ୍ଲାର ଜଳ ଯୋଗାଣ ଯୋଜନା, ଫ୍ଲାଏ ଓଭର ବ୍ରିଜ ନିର୍ମାଣ, ନୂତନ ଜଳ ବିତରଣ କେନ୍ଦ୍ର, ବିଭିନ୍ନ ଟାଉନ ପ୍ଲାନିଂ ରାସ୍ତା ଇତ୍ୟାଦି ଅନ୍ତର୍ଭୁକ୍ତ ରହିଛି।
ପ୍ରଧାନମନ୍ତ୍ରୀ ପିଏମଏୱାଇ  ପ୍ରକଳ୍ପର ଉଦଘାଟନ ଏବଂ ଭିତ୍ତିପ୍ରସ୍ତର ସ୍ଥାପନ କରିବେ ଏବଂ ଏହି ଯୋଜନା ଅଧୀନରେ ନିର୍ମିତ ପ୍ରାୟ 19,000 ଘରର ଗୃହ ପ୍ରବେଶରେ ଅଂଶଗ୍ରହଣ କରିବେ। ଏହି କାର୍ଯ୍ୟକ୍ରମ ସମୟରେ ସେ ଏହି ଯୋଜନାର ହିତାଧିକାରୀଙ୍କୁ ଚାବି ହସ୍ତାନ୍ତର କରିବେ। ଏହି ପ୍ରକଳ୍ପଗୁଡିକର ମୋଟ ଖର୍ଚ୍ଚ ପ୍ରାୟ 1950 କୋଟି ଟଙ୍କା ରହିଛି।
ଗିଫ୍ଟ ସିଟିରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଗାନ୍ଧିନଗର ରେ ‘ଗୁଜୁରାଟ ଇଣ୍ଟରନାସନାଲ୍ ଫାଇନାନ୍ସ ଟେକ୍ ସିଟି’  ପରିଦର୍ଶନ କରିବେ। ଏହି ଗସ୍ତ ସମୟରେ ସେ ଗିଫ୍ଟ ସିଟିରେ ଚାଲିଥିବା ବିଭିନ୍ନ ପ୍ରକଳ୍ପର ସ୍ଥିତି ସମୀକ୍ଷା କରିବେ। ଗିଫ୍ଟ ସିଟିରେ ସେମାନଙ୍କର ଅଭିଜ୍ଞତା ଏବଂ ଭବିଷ୍ୟତ ଯୋଜନା ବୁଝିବା ପାଇଁ ଗିଫ୍ଟ ଆଇଏଫଏସସି ସଂସ୍ଥାଗୁଡ଼ିକ ସହିତ ଏକ ପାରସ୍ପରିକ ଆଲୋଚନା ମଧ୍ୟ ହେବ। ପ୍ରଧାନମନ୍ତ୍ରୀ ‘ଅଣ୍ଡରଗ୍ରାଉଣ୍ଡ ୟୁଟିଲିଟି ଟନେଲ’ ଏବଂ ‘ସ୍ୱୟଂଚାଳିତ ବର୍ଜ୍ୟବସ୍ତୁ ସଂଗ୍ରହ ଓ ପୃଥକୀକରଣ ପ୍ଲାଣ୍ଟ’ ସମେତ ସହରର ପ୍ରମୁଖ ଭିତ୍ତିଭୂମି ସୁବିଧାକୁ ପରିଦର୍ଶନ କରିବେ।
ଅଖିଳ ଭାରତୀୟ ଶିକ୍ଷା ସଂଘ ଅଧିବେଶନ
ପ୍ରଧାନମନ୍ତ୍ରୀ ଅଖିଳ ଭାରତୀୟ ଶିକ୍ଷା ସଂଘ ଅଧିବେଶନରେ ଅଂଶଗ୍ରହଣ କରିବେ ଯାହା ହେଉଛି ଅଲ୍ ଇଣ୍ଡିଆ ପ୍ରାଇମେରି ଟିଚର୍ସ ଫେଡେରେସନର 29ତମ ଦ୍ବିବାର୍ଷିକ ସମ୍ମିଳନୀ। ଏହି ସମ୍ମିଳନୀର ବିଷୟବସ୍ତୁ ହେଉଛି ‘ଶିକ୍ଷାର ରୂପାନ୍ତରଣରେ ଶିକ୍ଷକମାନଙ୍କର ପ୍ରମୁଖ ଭୂମିକା ରହିଛି’।
BS
(
ଭାରତୀୟ ପ୍ରତିଯୋଗିତା ଆୟୋଗ
ଗୁଗଲ ଉପରେ ୯୩୬.୪୪ କୋଟି ଟଙ୍କାର ଜୋରିମାନା
ପ୍ଲେ ଷ୍ଟୋର ନୀତି ସହ ଜଡ଼ିତ ପ୍ରତିଦ୍ବନ୍ଦ୍ବିତା ବିରୋଧି କାର୍ଯ୍ୟ ପାଇଁ ସିସିଆଇର କାର୍ଯ୍ୟାନୁଷ୍ଠାନ
ଗୁଗଲ ଉପରେ ୯୩୬.୪୪ କୋଟି ଟଙ୍କାର ଜୋରିମାନା ଲାଗୁ କରିଛି ଭାରତୀୟ ପ୍ରତିଦ୍ବନ୍ଦ୍ବିତା ଆୟୋଗ  । ପ୍ଲେ ଷ୍ଟୋର ନୀତିକୁ ନେଇ ନିଜର ଆଧିପତ୍ୟକୁ ଦୂରୁପଯୋଗ କରିବା ଅଭିଯୋଗରେ ଗୁଗଲ ବିରୋଧରେ ଏହି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇଛି । ଜୋରିମାନା ଲାଗୁ କରିବା ସହିତ ସିସିଆଇ ଏକ ସିଜ୍-ଏଣ୍ଡ-ଡେଜିଷ୍ଟ ବା ବନ୍ଦ ଓ ବିରତ ଆଦେଶ ଦେଇଛି । ନିର୍ଦ୍ଧାରିତ ସମୟ ସୀମା ମଧ୍ୟରେ ନିଜର ବ୍ୟବହାରରେ ପରିବର୍ତ୍ତନ ଆଣିବା ଲାଗି ମଧ୍ୟ ଗୁଗଲକୁ ନିର୍ଦ୍ଦେଶ ଦେଇଛି ଆୟୋଗ ।
ଆପ୍ ଡେଭଲପର୍ସଙ୍କ ପାଇଁ, ଅନ୍ତିମ ବ୍ୟବହାରକାରୀଙ୍କ ନିକଟରେ ନିଜର ଆପ୍ ପହଞ୍ଚାଇବା ଲାଗି ଏବଂ ଆପ ଷ୍ଟୋରରେ ଏହାକୁ ଉପଲବ୍ଧ କରିବା ଲାଗି ଅପରେଟିଂ ସିଷ୍ଟମ ଇନଷ୍ଟଲ ହୋଇଥିବା ଏକ ସ୍ମାର୍ଟ ଡିଭାଇସ୍ ଆବଶ୍ୟକ ହୋଇଥାଏ। ଭାରତରେ ଲାଇସେନ୍ସଯୋଗ୍ୟ ମୋବାଇଲ ଅପରେଟିଂ ସିଷ୍ଟମରେ ବଜାର ଗତିଶୀଳତାର ଗ୍ରହଣୀୟତା ଏହା ସ୍ପଷ୍ଟ କରିଥାଏ ଯେ ଗୁଗଲର ଆଣ୍ଡ୍ରଏଡ ଅପରେଟିଂ ସିଷ୍ଟମ ପରୋକ୍ଷ ନେଟୱର୍କ ପ୍ରଭାବକୁ ସଫଳତାପୂର୍ବକ ହାସଲ କରିଛି । ଗୁଗଲର ପ୍ଲେ ଷ୍ଟୋର ଆଣ୍ଡ୍ରଏଡ୍ ମୋବାଇଲ ଇକୋସିଷ୍ଟମରେ ଆପ୍ ଡେଭଲପର୍ସଙ୍କ ପାଇଁ ମୁଖ୍ୟ ବିତରଣ ଚାନେଲ ଭାବେ କାର୍ଯ୍ୟ କରିଥାଏ। ଯାହା ଆପ୍ ମାଲିକମାନଙ୍କୁ ସେମାନଙ୍କ ଆପ୍କୁ ବଜାରକୁ ଛାଡ଼ିବା ପାଇଁ ଅନୁମତି ଦେଇଥାଏ ।
ସିସିଆଇର ବିଶ୍ଳେଷଣରୁ ଜଣାପଡ଼ିଥିଲା ଯେ ଭାରତରେ ସ୍ମାର୍ଟ ମୋବାଇଲ ଡିଭାଇସ ପାଇଁ ଲାଇସେନ୍ସଯୋଗ୍ୟ ଅପରେଟିଂ ସିଷ୍ଟମ ଏବଂ ଆଣ୍ଡ୍ରଏଡ ସ୍ମାର୍ଟ ମୋବାଇଲ ଅପରେଟିଂ ସିଷ୍ଟମ ପାଇଁ ବଜାରରେ ଗୁଗଲ ପ୍ଲେ ଷ୍ଟୋରର ଆଧିପତ୍ୟ ରହିଛି ।
ଆପ ଡେଭଲପର୍ସ ମାନଙ୍କ ପାଇଁ ସେମାନଙ୍କ ଉଦ୍ଭାବନ/ନବୋନ୍ମେଷକୁ ବିକ୍ରି କରି ମୁଦ୍ରା ହାସଲ ବା ମନିଟାଇଜ୍ କରିବା ଲାଗି ଇନ-ଆପ୍ ଡିଜିଟାଲ ଉତ୍ପାଦ ବିକ୍ରି ଏକ ଗୁରୁତ୍ବପୂର୍ଣ୍ଣ ମାଧ୍ୟମ । ତେବେ, ଇନ-ଆପ୍ ଡିଜିଟାଲ ଉତ୍ପାଦ ବ୍ୟବହାରକାରୀ କ୍ରେତାଙ୍କୁ ବିତରଣ କରିବା ଲାଗି, ଡେଭଲପର୍ସମାନେ ସେମାନଙ୍କ ଆପ୍କୁ କନଫିଗର କରିବାର ଆବଶ୍ୟକତା ରହିଛି ଯାହାଫଳରେ ଡିଜିଟାଲ ଉତ୍ପାଦର ସବୁ କ୍ରୟ ଗୁଗଲର ପେମେଣ୍ଟ ସିଷ୍ଟମ ଦେଇ ଯିବ, ଯାହାକି ଏସବୁ କାରବାରକୁ ପ୍ରୋସେସ କରିଥାଏ।
ତେବେ ଗୁଗଲ ପ୍ଲେ ଷ୍ଟୋର ନୀତି ଅନୁଯାୟୀ, ଆପ୍ ଡେଭଲପର୍ସମାନଙ୍କୁ କେବଳ ଏବଂ ବାଧ୍ୟତାମୂଳକ ଭାବେ ଗୁଗଲର ପ୍ଲେ ବିଲିଂ ସିଷ୍ଟମ କୁ ବ୍ୟବହାର କରିବାକୁ ପଡ଼ୁଥିଲା । କେବଳ ଗୁଗଲ ପ୍ଲେ ଷ୍ଟୋର ଜରିଆରେ ବିତରିତ/ବିକ୍ରି ହେଉଥିବା ଆପ୍  ପାଇଁ ପେମେଣ୍ଟ ହାସଲ କରିବା ଲାଗି ନୁହେଁ ବରଂ ନିର୍ଦ୍ଦିଷ୍ଟ ଇନ୍ ଆପ୍ କ୍ରୟ ପାଇଁ ମଧ୍ୟ ଜିପିବିଏସ ଉପଯୋଗ କରିବା ବାଧ୍ୟତାମୂଳକ ଥିଲା । ଆପ୍କୁ ପ୍ଲେ ଷ୍ଟୋରରୁ ଡାଉନଲୋଡ୍ କରୁଥିବା ୟୁଜରମାନଙ୍କୁ ମଧ୍ୟ ଏହି ବ୍ୟବସ୍ଥାକୁ ଉପଯୋଗ କରିବାକୁ ହେଉଥିଲା । ଯେଉଁ ଆପ ଡେଭଲପର୍ସମାନେ ଗୁଗଲର ଏହି ନୀତିକୁ ପାଳନ କରୁନଥିଲେ ସେମାନଙ୍କ ଆପ୍କୁ ପ୍ଲେ ଷ୍ଟୋରରେ ସ୍ଥାନ ମିଳୁନଥିଲା । ଏହା ଏକ ପାଖିଆ ବ୍ୟବସାୟିକ କାରବାର ଥିଲା ଯେଉଁଥିରେ ଗୁଗଲ ନିଜର ମନମାନି ଚଳାଇଥିଲା। ଏପରି ନୀତି ଉଚିତ୍ ବ୍ୟବସାୟିକ ହିତକୁ ବାଧାପ୍ରାପ୍ତ କରୁଥିଲା । ଆପ ଡେଭଲପର୍ସମାନେ ମୁକ୍ତ ଭାବେ ସେମାନଙ୍କ ଆପକୁ ବଜାରକୁ ଛାଡ଼ି ପାରୁନଥିଲେ । ଏସବୁକୁ ଦୃଷ୍ଟିରେ ରଖି ସିସିଆଇ ଗୁଗଲ ବିରୋଧରେ ଏଭଳି କାର୍ଯ୍ୟାନୁଷ୍ଠାନ ଗ୍ରହଣ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଜି୨୦ ଅଧ୍ୟକ୍ଷତା ଉପରେ ୬ଷ୍ଠ ସମନ୍ୱୟ କମିଟି ବୈଠକରେ ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ
ସେପ୍ଟେମ୍ବର ୯ ଏବଂ ୧୦ ତାରିଖରେ ନୂଆଦିଲ୍ଲୀରେ ଅନୁଷ୍ଠିତ ହେବାକୁ ଥିବା ଜି୨୦ ସମ୍ମିଳନୀ ପାଇଁ ପ୍ରଶାସନିକ ଆୟୋଜନର ସମୀକ୍ଷା କରିଛନ୍ତି
ଜି୨୦ ଶିଖର ସମ୍ମିଳନୀକୁ ସଫଳ କରିବା ପାଇଁ ସମସ୍ତ ବିଭାଗ 'ସମ୍ପୂର୍ଣ୍ଣ ସରକାର' ଆଭିମୁଖ୍ୟ ନେଇ କାର୍ଯ୍ୟ କରନ୍ତୁ : ଡକ୍ଟର ପି.କେ. ମିଶ୍ର
ବିଭିନ୍ନ ସଂସ୍ଥାର କାର୍ଯ୍ୟକୁ ସୁଗମ ଓ ସମନ୍ବିତ କରିବା ପାଇଁ ସମ୍ମିଳନୀ ସ୍ଥଳରେ ଡ୍ରାଏ ରନ୍ ଏବଂ ମକ୍ ଏକ୍ସରସାଇଜ ଆୟୋଜନ ହେବ
ଭାରତର ଜି -୨୦ ଅଧ୍ୟକ୍ଷତା ଉପରେ ଷଷ୍ଠ ସମନ୍ୱୟ କମିଟିର ବୈଠକ ଆଜି ନୂଆଦିଲ୍ଲୀର ପ୍ରଗତି ମଇଦାନ ସ୍ଥିତ ଆନ୍ତର୍ଜାତୀୟ ପ୍ରଦର୍ଶନୀ ଏବଂ ସମ୍ମିଳନୀ କକ୍ଷ  ରେ ଅନୁଷ୍ଠିତ ହୋଇଥିଲା । ଭାରତର ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଡକ୍ଟର ପି.କେ.ମିଶ୍ର ୯ ଓ ୧୦ ସେପ୍ଟେମ୍ବର, ୨୦୨୩ ରେ ନୂଆଦିଲ୍ଲୀରେ ଅନୁଷ୍ଠିତ ହେବାକୁ ଥିବା ଜି -୨୦ ସମ୍ମିଳନୀ ସହ ଜଡିତ ପ୍ରସ୍ତୁତିର ସମୀକ୍ଷା କରିଥିଲେ ।
ଏହି ପରିପ୍ରେକ୍ଷୀରେ, ସମ୍ମିଳନୀ ସ୍ଥଳରେ ପ୍ରୋଟୋକଲ୍, ସୁରକ୍ଷା, ବିମାନବନ୍ଦର ସହିତ ସମନ୍ୱୟ, ଗଣମାଧ୍ୟମ, ଭିତ୍ତିଭୂମି ନବୀକରଣ ଏବଂ ଦିଲ୍ଲୀ ଏବଂ ପଡୋଶୀ ରାଜ୍ୟଗୁଡିକର ସ୍ଥିତି ଇତ୍ୟାଦି ସମ୍ବନ୍ଧରେ ସମସ୍ତ ପ୍ରସ୍ତୁତିର ସମୀକ୍ଷା କରାଯାଇଛି । ଡକ୍ଟର ମିଶ୍ର ସମସ୍ତ ବିଭାଗକୁ ଭେଟିବା ସହିତ ଜି୨୦ ଶିଖର ସମ୍ମିଳନୀକୁ ସଫଳ କରିବା ପାଇଁ ଏକ 'ସମ୍ପୂର୍ଣ୍ଣ ସରକାର' ଆଭିମୁଖ୍ୟରେ କାର୍ଯ୍ୟ କରିବାକୁ କହିଛନ୍ତି ।
କମିଟି ସଦସ୍ୟମାନେ ବିଭିନ୍ନ ବୈଠକ ପାଇଁ ପ୍ରସ୍ତାବିତ ସ୍ଥାନଗୁଡିକ ପରିଦର୍ଶନ କରିଥିଲେ ଏବଂ ସମସ୍ତ ସୂଚନା ବିସ୍ତୃତ ଭାବେ ଉପସ୍ଥାପନ କରିଥିଲେ । ଡ୍ରାଏ ରନ୍ / ମକ୍ ଏକ୍ସରସାଇଜ କରିବାକୁ ମଧ୍ୟ ନିଷ୍ପତ୍ତି ନିଆଯାଇଛି ଯାହା ଦ୍ୱାରା ବିଭିନ୍ନ ସଂସ୍ଥାଗୁଡିକ ନିରନ୍ତର ଭାବରେ କାର୍ଯ୍ୟ କରିବେ । କମିଟି ଆଗାମୀ ଜି -୨୦ ଶିଖର ସମ୍ମିଳନୀ ପାଇଁ ବିଭିନ୍ନ ପ୍ରସ୍ତୁତି ଦିଗରେ କାର୍ଯ୍ୟ ପାଇଁ ମାର୍ଗଦର୍ଶନ ଏବଂ ନିର୍ଦ୍ଦେଶନାମା ପ୍ରଦାନ କରିଛି ଏବଂ ଆସନ୍ତା ଦୁଇ ସପ୍ତାହ ମଧ୍ୟରେ ପୁନଃ ସମୀକ୍ଷା ପାଇଁ ପୁଣି ଥରେ ଡକାଇବାକୁ ନିଷ୍ପତ୍ତି ନେଇଛି ।
ସମନ୍ୱୟ କମିଟିର ବୈଠକ ଏପର୍ଯ୍ୟନ୍ତ ଅନୁଷ୍ଠିତ ଜି୨୦ ବୈଠକ ଏବଂ ଭାରତର ଜି୨୦ ଅଧ୍ୟକ୍ଷତାରେ ଧାର୍ଯ୍ୟ ଅବଶିଷ୍ଟ ବୈଠକର ସମୀକ୍ଷା ପାଇଁ ଏକ ସୁଯୋଗ ପ୍ରଦାନ କରିଛି । କମିଟି ଉଲ୍ଲେଖ କରିଛି ଯେ ଭାରତର ଜି -୨୦ ଅଧ୍ୟକ୍ଷତା ପାଇଁ ଏହା ଆଜି ପର୍ଯ୍ୟନ୍ତ ଦେଶର ୫୫ ଟି ବିଭିନ୍ନ ସ୍ଥାନରେ ୧୭୦ ଟି ବୈଠକ ଆୟୋଜନ କରିଛି । ୨୦୨୩ ଜୁଲାଇ ଏବଂ ଅଗଷ୍ଟ ମାସରେ ଅନେକ ମନ୍ତ୍ରୀସ୍ତରୀୟ ବୈଠକ ଅନୁଷ୍ଠିତ ହେବାର କାର୍ଯ୍ୟକ୍ରମ ରହିଛି ।
ଜି -୨୦ ର ଭାରତର ଅଧ୍ୟକ୍ଷତା ସହ ଜଡିତ ସମସ୍ତ ପ୍ରସ୍ତୁତି ତଥା ବ୍ୟବସ୍ଥାର ତଦାରଖ କରିବାକୁ କ୍ୟାବିନେଟ୍ ଦ୍ୱାରା ସମନ୍ୱୟ କମିଟିକୁ ଅନୁମତି ଦିଆଯାଇଛି । ଆଜି ପର୍ଯ୍ୟନ୍ତ ସମନ୍ୱୟ କମିଟିର ପାଞ୍ଚଟି ବୈଠକ ଅନୁଷ୍ଠିତ ହୋଇଯାଇଛି । ଏହା ବ୍ୟତୀତ ଭାରତର ଜି -୨୦ ଅଧ୍ୟକ୍ଷତା ସହ ଜଡିତ ର୍ନିଦ୍ଦିଷ୍ଟ ମହତ୍ତ୍ୱପୂର୍ଣ୍ଣ ତଥା କାର୍ଯ୍ୟକ୍ରମର ପରିଚାଳନା ପ୍ରସଙ୍ଗ ଉପରେ ଆଲୋଚନା ପାଇଁ ଅନେକ ବୈଠକ ଅନୁଷ୍ଠିତ ହୋଇଯାଇଛି ।
ଏହି ବୈଠକରେ ଅନ୍ୟ ମାନ୍ୟଗଣ୍ୟ ବ୍ୟକ୍ତି ଏବଂ ବରିଷ୍ଠ ଅଧିକାରୀମାନଙ୍କ ମଧ୍ୟରେ ଏନଏସଏ, ଶ୍ରୀ ଅଜିତ ଡୋଭାଲ, ଦିଲ୍ଲୀର ଲେଫନାଣ୍ଟ ଗଭର୍ଣ୍ଣର ଶ୍ରୀ ଭି.କେ. ସାକସେନା, କ୍ୟାବିନେଟ୍ ସଚିବ ଶ୍ରୀ ରାଜୀବ ଗୌବା ପ୍ରମୁଖ ଉପସ୍ଥିତ ଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାନ୍ୟବର ମିଖାଇଲ୍ ଗୋର୍ବାଚେଭ୍ଙ୍କ ଦେହାନ୍ତରେ ସମବେଦନା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାନ୍ୟବର ମିଖାଇଲ୍ ଗୋର୍ବାଚେଭ୍ଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୁଁ ବିଂଶ ଶତାବ୍ଦୀର ଜଣେ ଅଗ୍ରଣୀ ରାଜନେତା ମାନ୍ୟବର ଶ୍ରୀ ମିଖାଇଲ୍ ଗୋର୍ବାଚେଭ, ଯିଏ କି ଇତିହାସ ସହିତ ଏକ ଅବିସ୍ମରଣୀୟ ଛାପ ଛାଡି ଯାଇଛନ୍ତି ତାଙ୍କ ପରିବାର ତଥା ବନ୍ଧୁମାନଙ୍କୁ ଆମର ଗଭୀର ସମବେଦନା ଜଣାଉଛି । ଭାରତ ସହିତ ସମ୍ପର୍କକୁ ମଜବୁତ କରିବାରେ ତାଙ୍କର ଅବଦାନକୁ ଆମେ ମନେ ପକାଉଛୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଆର୍କବିଶପ ଏମିରିଟସ ଦେଶମୁଣ୍ଡ ଟୁଟୁଙ୍କ ବିୟୋଗରେ ଦୁଃଖ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆର୍କବିଶପ ଏମିରିଟସ ଦେଶମୁଣ୍ଡ ଟୁଟୁଙ୍କ ବିୟୋଗରେ ଦୁଃଖ ପ୍ରକାଶ କରିଛନ୍ତି ।
ଏକ ଦୁଇଟରେ ପ୍ରଧାନମନ୍ତ୍ରୀ କହିଛନ୍ତି :
“ଆର୍କବିଶପ ଏମିରିଟସ ଦେଶମୁଣ୍ଡ ଟୁଟୁ ବିଶ୍ୱର ଅଗଣିତ ଲୋକଙ୍କ ପାଇଁ ମାର୍ଗଦର୍ଶକ ଥିଲେ । ମାନବିକ ସମ୍ମାନ ଏବଂ ସମାନତା ଉପରେ ତାଙ୍କର ଗୁରୁତ୍ୱ ସବୁଦିନ ପାଇଁ ସ୍ମରଣୀୟ ହୋଇ ରହିବ । ତାଙ୍କର ଦେହାନ୍ତରେ ମୁଁ ଅତ୍ୟନ୍ତ ଦୁଃଖିତ ଏବଂ ତାଙ୍କର ସମସ୍ତ ପ୍ରଶଂସକଙ୍କୁ ମୋଯ ହୃଦୟରୁ ସମବେଦନା ଜଣାଉଛି । ତାଙ୍କ ଆତ୍ମା ଶାନ୍ତି ପାଉ ।”
HS
(